Publication: Magyar Közlöny
Issue: MK-2011-48 (Year: 2011, Number: 48)
Era: contemporary
Section: A Kormány 77/2011. (V. 6.) Korm. rendelete
Paragraph Index: 441

3. cikk A kötött segélyhitelkeret összege és pénzügyi feltételei A kötött segélyhitelkeret alapján finanszírozott projektek összértéke legfeljebb 51 millió euró. Konkrét kötelezettségvállalás mindig a Srí Lanka-i Demokratikus Szocialista Köztársaság Pénzügyi és Tervezési Minisztériuma és a Magyar Export-import Bank Rt. között (a továbbiakban: Eximbank), a jelen Megállapodás 7. cikkében foglaltak szerint létrejött egyes hitelszerzõdések alapján keletkezik. A kötött segélyhitelkeretbõl folyósítható hitelek kedvezményének mértéke minimum 35%. A kötött segélyhitelkeret alapján folyósított hitelek futamideje legfeljebb 15 év, ebbõl maximum 3 év a türelmi idõ és 12 év a tõketörlesztési idõszak. Az elsõ részlet törlesztése az OECD-megállapodásban meghatározott SPOC után 42 hónappal válik esedékessé. A kötött segélyhitelkeret alapján folyósított egyes hitelek folyósítási idõszakát az adott projekt jellemzõinek függvényében a konkrét hitelszerzõdések rögzítik. Az egyes hitelek folyósítási idõszaka nem haladhatja meg a négy évet. A kötött segélyhitelkeret alapján folyósított hitelre irányadó kamatláb kiszámítása az OECD-megállapodás alapján történik, amely az egyes hitelszerzõdésekben kerül rögzítésre, és a hitel teljes futamideje alatt változatlan marad. A kötött segélyhitelkeret alapján folyósított hitelekre vonatkozóan kockázati felár kerül meghatározásra a konkrét hitelszerzõdésekben, amelynek felszámítása az OECD-megállapodásban meghatározott feltételek szerint történik. A finanszírozás mértéke a jóváhagyott projektek értékének 100%-a, plusz az adományelem.

Source: https://magyarkozlony.hu/hivatalos-lapok/f5c94869b7e914355bbfd29a2095573c943449e6/dokumentumok/90aa7b11ce3226582da904ea545c7acbf7e3c3cf/letoltes